CELEX: 32015R0725
Language: da
Date: 2015-05-05 00:00:00
Title: Kommissionens gennemførelsesforordning (EU) 2015/725 af 5. maj 2015 om fastsættelse af slutdatoen for indgivelse af ansøgninger om støtte til privat oplagring af svinekød i henhold til forordning (EU) 2015/360

6.5.2015   
            
            
               DA
            
            
               Den Europæiske Unions Tidende
            
            
               L 115/32
            
         KOMMISSIONENS GENNEMFØRELSESFORORDNING (EU) 2015/725
   af 5. maj 2015
   om fastsættelse af slutdatoen for indgivelse af ansøgninger om støtte til privat oplagring af svinekød i henhold til forordning (EU) 2015/360
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 18, stk. 2, litra b), og artikel 18, stk. 2, andet afsnit, og
   ud fra følgende betragtninger:
   
               (1)
            
            
               Den støtte til privat oplagring, der ydes i henhold til Kommissionens gennemførelsesforordning (EU) 2015/360 (2), har haft gunstig indvirkning på markedet for svinekød. Der ventes en yderligere stabilisering af prisen på svinekød.
            
         
               (2)
            
            
               Støtten til privat oplagring af svinekød bør derfor ikke længere ydes, og der bør fastsættes en slutdato for indgivelse af ansøgninger.
            
         
               (3)
            
            
               Af hensyn til retssikkerheden bør gennemførelsesforordning (EU) 2015/360 ophæves.
            
         
               (4)
            
            
               For at undgå spekulation bør denne forordning træde i kraft dagen efter offentliggørelsen i Den Europæiske Unions Tidende.
            
         
               (5)
            
            
               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   Slutdatoen for indgivelse af ansøgninger om den støtte til privat oplagring af svinekød, der ydes i henhold til forordning (EU) 2015/360 er den 8. maj 2015.
   Artikel 2
   Gennemførelsesforordning (EU) 2015/360 ophæves med virkning fra den 8. maj 2015.
   Den gælder dog fortsat for kontrakter, som er indgået i henhold til den ophævede forordning før nærværende forordnings ikrafttrædelse.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. maj 2015.
      
         
            På Kommissionens vegne
         
         
            For Formanden
         
         Phil HOGAN
         
            Medlem af Kommissionen
         
      
   
   
      (1)  EUT L 347 af 20.12.2013, s. 671.
   
      (2)  Kommissionens gennemførelsesforordning (EU) 2015/360 af 5. marts 2015 om privat oplagring af svinekød og forudfastsættelse af støtten (EUT L 62 af 6.3.2015, s. 16).